钦定古今图书集成/理学汇编/字学典/第049卷 > 《怀素草书歌》鲁收
## 钦定古今图书集成/理学汇编/字学典/第049卷 > 《怀素草书歌》鲁收

吾观开士多利用，笔精墨妙诚堪重。身上艺能无不
通，就中草圣最天纵。有时兴发逞神机，抽毫点墨纵
横挥。风声吼烈随手起，龙蛇迸落空壁飞。连拂数行
势不绝，藤悬查蹙生奇节。划然放纵惊云涛，或时顿
挫萦毫发。自言转腕无所拘，大笑羲之用《阵图》。狂来
纸尽势不尽，投笔抗声连叫呼。信如鬼神助此道，《墨
池未尽书已好。行路谈君口不容，满堂观者空绝倒。
所恨时人多笑声，唯知贱实翻贵名。观尔向来三五
字，颠奇何谢张先生。